
TUHAN kap gegeh ras ende-endenku, la kap keselamatenku, la 
kap Dibatangku, kusikapken ingan man baNa. Dibata bapangku, 
e maka kupehaga la. Keluaren 15:21 


O Tuhan, Kam kap Dibatangku; Kupeganjang Kam, kupuji 
GelarNdu; sabap nggo IbahanNdu perbahanen si mejin; 
undang-undang si nggo IberekenNdu nai-nai nari, kesetian ras 
kebenaren kap. Jesaya 25:11 


Nina Tuhan, “Kalak si pentar ula meganjang ukurna kerna 
kepentarenna, kalak si megegeh ula meganjang ukurna kerna 
gegehna, kalak si bayak ula meganjang ukurna kerna 
kebayakenna, tapi kalak si meganjang ukurna kerna si enda, 
sabap ia ngangkai ras nandai Aku . , maka Aku kap TUHAN si 
ncidahken perkuah ate, keadilen ras kebujuren i doni enda, 
sabap si e me si ngena ateKu, nina TUHAN. Jeremia 9:23-24 


Kenca nggo lepas wari-wari e, aku, Nebukadnesar, natap ku 
langit, jenari mulihken perukurenku, kupuji Dibata si 
Meganjangna, kupuji ras kupehaga la si Nggeluh rasa lalap. 
kerajan e lit i bas sundut ku sundut: Janah kerina si nggeluh i 
doni enda ianggap la erguna. IlakokenNa sue ras peratenNa i 
tengah-tengah tentera Surga ras i tengah-tengah manusia si 
nggeluh i doni, janah ise pe la ngasup ngambati tanNa ntah 
nungkun man BaNa, "Kai si ilakokenndu?" Genduari aku, 
Nebukadnesar, kupuji, kupehaga dingen pehaga Raja Surga, si 
kerina perbahanenna benar dingen adil, janah ngasup la 
mpeteruk kalak si meganjang rukur. Daniel 4:34-37 


Erkiteken si e ipeganjangken Dibata la, janah iberekenNa gelar 
si ganjangen asa kerina gelar si deban, gelah i bas gelar Jesus 
kerina mahluk si i Surga, i doni ras i teruh doni erjimpuh 
nembah man BaNa. Janah ngakuken maka Jesus Kristus kap 
Tuhan, guna kemulian Dibata Bapa. Pilipi 2:9-11 


Kerina bangsa-bangsa i belang-belang doni enda nginget Tuhan 
jenari mulihken ia man bandu, janah kerina bangsa-bangsa 
nembah man baNdu. Sabap Tuhan kap empuna kerajan, la kap si 
merentah kerina bangsa-bangsa. Masmur 22:27-28 


O kam si erkuasa berekenlah man Tuhan, berekenlah kemulian 
ras gegeh man Tuhan. Berekenlah kemulian man Tuhan; 
ersembahlah man Tuhan alu kinijilen si badia. Masmur 29:1-2 


Gelah kemulianku rende muji Kam, janah la sinik. O Tuhan 
Dibatangku, rasa lalap kukataken bujur man BaNdu. 
Masmur 30:12 


Katawari paksa pe kupuji TUHAN, pujinNa tetap i bas babahku. 
Megah ateku erkiteken Tuhan, kalak si meteruk ukur megikenca, 
meriah ukurna. O pemuliakenlah Tuhan ras aku, marilah kita 
ras-ras mpehaga gelarNa. Kupindo man TUHAN, jenari 
IbegikenNa aku, IpulahiNa aku i bas kerina kebiarenku nari. 
Masmur 34:1-4 


Ersuraklah man Dibata, o kerina negeri-negeri, endekenlah 
puji-pujin man Dibata, pujilah GelarNa. Katakenlah man Dibata, 
“Seh kal mejinna perbahanenndu! erkiteken kuasaNdu si mbelin, 
musuh-musuhNdu nembah man BaNdu. Kerina doni nembah man 
BaNdu, dingen rende muji Kam; rende ia muji GelarNdu. Sela. 
Masmur 66:1-4 


Rendelah man Dibata, rendelah puji-pujin man GelarNa, pujilah la 
si nangkih ku langit i bas GelarNa Jah, janah ersuraklah i 
adep-adepenNa. Dibata kap bapa anak melumang dingen 
ngkawali diberu balu-balu i bas RumahNa si Badia. 

Masmur 68:4-5 


Kupuji gelar Dibata alu ende-enden, kupuji la alu ngataken bujur. 
Masmur 69:30 


Kerina bangsa-bangsa si nggo ljadikenNdu reh nembah man 
BaNdu, o TUHAN. janah imuliakenna gelarNdu. Sabap Kam kap si 
mbelin, dingen IbahanNdu perbahanen si mejin, Kam ngenca 
Dibata. Masmur 86:9-10 


O marilah kita erjimpuh erjimpuh i adep-adepen TUHAN si nepa 
kita. Masmur 95:6 


O kam suku bangsa berekenlah man Tuhan, berekenlah kemulian 
ras gegeh man Tuhan. Berekenlah kemulian man TUHAN, babalah 
persembahen, jenari bengketlah ku kesainNa. O, sembahlah TUHAN 
alu rupa si badia, o doni kerina, mbiarlah i adep-AdepenNa. 
Masmur 96:7-9 


Pehagalah TUHAN Dibatanta, erjimpuhlah i deher ingan NaheNa. 
sabap la badia kap. Masmur 99:5 


Kam kap Dibatangku, emaka kupuji Kam, Kam kap Dibatangku, 
kupehaga Kam. O katakenlah bujur man Tuhan; sabap mehuli kap 
la, keleng ateNa tetap rasa lalap. Masmur 118:28-29 


Erjimpuh aku ngadap ku RumahNdu si badia, janah kupuji GelarNdu 
erkiteken keleng AteNdu ras KesetianNdu, sabap nggo IpehagaNdu 
PadanNdu lebihen asangken kerina GelarNdu. Masmur 138:2 


Kupehaga Kam, Dibatangku, o raja; janah kupuji GelarNdu rasa 
lalap seh rasa lalap. Tep-tep wari Kupasu-pasu kam; janah kupuji 
GelarNdu rasa lalap seh rasa lalap. Mbelin kap TUHAN, janah patut 
ipuji; janah kehebatenNa la tersipati. Masmur 145:1-3 


Pujilah Tuhan. O tendingku, pujilah Tuhan. Kidekah geluhku kupuji 
TUHAN, kuendeken ende-enden pujin man Dibatangku, kidekah 
geluhku. Masmur 146:1-2 


Kerina si erkesah mujilah Tuhan. Pujilah Tuhan. Masmur 150:6 


